b'\n_START_ARTICLE_\nR\xc3\xa5dmannsg\xc3\xa5rden\n_START_SECTION_\nHistorie\n_START_PARAGRAPH_\nAnkerjernene p\xc3\xa5 sidebygningen mot Nedre Slottsgate daterer den til 1626, og hele anlegget ble antagelig fullf\xc3\xb8rt dette \xc3\xa5ret for r\xc3\xa5dmann Lauritz Hansen.\n_START_SECTION_\nUtforming\n_START_PARAGRAPH_\nEiendommen strakte seg opprinnelig lenger bakover i kvartalet. Hovedbygningen er i to etasjer med yttervegger murt av importert nederlandsk teglstein. Fargeskiftninger i teglsteinsgodset, med overveiende r\xc3\xb8de koppsider og gule l\xc3\xb8persider, gir murverket avvekslende r\xc3\xb8de og gule skifteganger. Den opprinnelige svalgangen mot bakg\xc3\xa5rden ble senere p\xc3\xa5 1600-tallet erstattet av det n\xc3\xa5v\xc3\xa6rende trappehuset mot torget, oppf\xc3\xb8rt i utmurt bindingsverk. Huset har et bratt tak med midtark og h\xc3\xb8ye gavler med blindarkader. De hadde opprinnelig svungne konturer og  sandsteinsornamenter i dansk-nederlandsk renessansestil. Huset har et asymmetrisk plassert karnapp mot R\xc3\xa5dhusgata. Fl\xc3\xb8yen mot Nedre Slottsgate var opprinnelig frittliggende i halvannen etasje, men ble p\xc3\xa5bygd til to i 1782. Ogs\xc3\xa5 denne fl\xc3\xb8yen hadde tidligere et karnapp, som ble tilf\xc3\xb8yd ved sammenbyggingen med forhuset, men revet p\xc3\xa5 1800-tallet._NEWLINE_Ved restaurering i 1950-\xc3\xa5rene ble gamle vindusrammer fra 1600-\xc3\xa5rene erstattet med sm\xc3\xa5rutete vinduer av 1700-talls type.\n_START_SECTION_\nBruk\n_START_PARAGRAPH_\nUniversitetsbiblioteket i Oslo (1824\xe2\x80\x931852) og Deichmanske bibliotek har hatt tilhold her. Fra 1852 ble bygningen brukt av Garnisonssykehuset fram til kommunen overtok det i 1897. I 1937 ble R\xc3\xa5dmannsg\xc3\xa5rden lokaler for Oslo Kunstforening.'